PRIMĂRIA MUNICIPIULUI SATU MARE

SERVICIUL MANAGEMENTUL PROIECTELOR

DIRECŢIA ECONOMICĂ

Nr. ­­­­­­­25600/17.04.2025

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

**la proiectul de hotărâre** **privind aprobarea proiectului**

 **„Reabilitarea parcului Vasile Lucaciu” şi a cheltuielilor legate de proiect**

Primăria Municipiului Satu Mare se află în etapa de contractare a proiectului „Reabilitarea parcului Vasile Lucaciu” în cadrul Programului Regional Nord-Vest 2021-2027, Obiectivul de politică 5: O Europă mai aproape de cetăţeni, prin promovarea dezvoltării durabile şi integrate a tuturor tipurilor de teritorii şi de iniţiative locale, Prioritatea 7: O regiune atractivă, Obiectiv specific 5.1: Promovarea dezvoltării integrate şi incluzive în domeniul social, economic şi al mediului, precum şi a culturii, a patrimoniului natural, a turismului durabil şi a securităţii în zonele urbane, Acţiunea d) Regenerarea urbană şi securitatea spaţiilor publice, Apel de proiecte nr. PRNV/2023/714.A/1.

Parcul Vasile Lucaciu din municipiu se află într-o stare degradată, cu zone verzi necorespunzătoare pentru un parc modern, cu suprafețe de rulare pietonale uzate, fără a beneficia de investiții majore în acest sens în ultimii 40 de ani. Au fost identificate următoarele deficiente majore: aleile sunt învechite cu cale de rulare uzată; instalaţiile electrice de iluminat exterior existente sunt depășite din punct de vedere tehnic, având un consum ridicat de energie electrică; fântâna arteziană existentă este uzată fizic și moral, are pierderi importante de apă și un consum ridicat de energie electrică; mobilierul urban existent pe toată suprafața parcului este în stare de degradare.

Obiectivul proiectului este îmbunătățirea calității vieții urbane prin creșterea atractivității infrastructurii verzi urbane care suferă de degradare, orientate către optimizarea disfuncționalităților de mediu.

Obiectivele specifice ale proiectului sunt:

* Dezvoltarea, modernizarea și securizarea spațiior aferente parcului prin crearea unor zone moderne estetice, atractive de recreere, relaxare, sport și joacă.
* Regenerarea/reabilitarea mediului urban al Municipiului Satu Mare prin îmbunătățirea accesibilităţii, atractivităţii și de petrecere a timpului liber pentru comunitate.

Prin HCL nr. 215/27.06.2024 a fost aprobat proiectul şi cheltuielile aferente în scopul depunerii proiectului la finanţare. Avand în vedere clarificările din etapa de contractare, au fost necesare completări la cererea de finanţare, astfel modificându-se Devizul general şi implicit bugetul proiectului, aprobate prin HCL nr. 60/10.03.2025.

Autoritatea de Management pentru Programul Operaţional Nord-Vest 2021-2027 a relocat sume din cadrul Programului Dezvoltarea unor orașe verzi și îmbunătățirea infrastructurii verzi din zonele urbane creând astfel posibilitatea diminuării cheltuielilor neeligibile. Astfel, valoarea cheltuielilor neeligibile în cadrul proiectului scade de la 17.832.722,59 lei inclusiv TVA la valoarea de 4.979.330,91 inclusiv TVA, reprezentând capitolul 7.1. din Devizul general.

Valoarea totală a proiectului este de 27.649.643,12 lei inclusiv TVA din care contribuţia proprie ce revine autorităţii administraţiei publice locale a Municipiului Satu Mare este în valoare de 453.406,24 lei reprezentând 2% din valoarea totală eligibilă a proiectului. Valoarea cheltuielilor neeligibile este de 4.979.330,91.

Sumele vor fi asigurate în Secţiunea de dezvoltare a bugetului local la Capitolul Cap. 67.02 "Cultură, recreere și religie", paragraf 67.02.05.03 -Întreținere grădini publice, parcuri, zone verzi, baze sportive şi de agrement, Titlul VIII „Proiecte cu finanţare din Fonduri externe nerambursabile (FEN) - Programe finanţate din Fondul European de Dezvoltare Regionala (FEDR), aferente cadrului financiar 2021 - 2027”, urmând a fi recuperate în baza cererilor de rambursare întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea